ปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์จังหวัดสุรินทร์

Factors affecting the decision to elect the president of the Subdistrict Administrative Organization outside the city of the people in Jem Niang Village, Nok Mueang Subdistrict, MueangSurin District

นิวัฒน์ จุดเพ็ชรแจ่ม1\*

Niwat Judperjam1

1มณฑลทหารบกที่ 25 ค่ายวีรวัฒน์โยธิน เลขที่ 777 ม.20 ต.นอกเมือง อ.เมืองสุรินทร์ จ.สุรินทร์ 32000; 25th Military District, Weerawat Yothin Camp, No.777, Moo 20, Nok Mueang Subdistrict, Mueang Surin District Surin Province, Post Office 32000 Thailand

\*Corresponding Author E-mail : Nuiniwat2429@gmail.com

**Received** : April 16, 2023; **Revised** : May 20, 2023; **Accepted** : May 21, 2023

**บทคัดย่อ (Abstract)**

การวิจัยนี้ มีวัตถุประสงค์ 1) เพื่อศึกษาระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์ จังหวัดสุรินทร์ และ 2) เพื่อเปรียบเทียบระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์ จังหวัดสุรินทร์ จำแนกตาม เพศ อายุ ระดับการศึกษา อาชีพ และรายได้ เป็นการวิจัยเชิงปริมาณ เก็บข้อมูลกลุ่มตัวอย่างจากประชาชนในหมู่บ้านเจ็มเนียงที่มีสิทธิเลือกตั้ง จำนวน 155คน ใช้แบบสอบถามเป็นเครื่องมือในการวิจัย ที่มีค่าความเชื่อมั่นทั้งฉบับ เท่ากับ 0.952 สถิติที่ใช้ในการวิเคราะห์ข้อมูล ได้แก่ ความถี่ ร้อยละ (Percentage) ค่าเฉลี่ย (X) ส่วนเบี่ยงเบนมาตรฐาน(Standard Deviation : S.D.) ความแปรปรวน (F - test) ค่าแจกแจงแบบที่ (t - test)ผลการศึกษาพบว่า 1) ปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง ในภาพรวม พบว่า ประชาชนมีความคิดเห็นต่อระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบล โดยภาพรวม มีค่าเฉลี่ยอยู่ในระดับมาก เมื่อพิจารณาเป็นรายด้านพบว่า ทุกด้านอยู่ในระดับมาก เรียงลำดับจากมากไปหาน้อย ดังนี้ ด้านนโยบาย รองลงมา คือด้านคุณสมบัติของผู้สมัคร ด้านการณรรงค์หาเสียงเลือกตั้ง ด้านพรรคการเมือง ตามลำดับ และ สุดท้าย คือ ด้านสื่อบุคคล และ 2) ผลการเปรียบเทียบระดับระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง โดยจำแนกตามลักษณะทางประชากรศาสตร์พบว่า ประชาชนบ้านเจ็มเนียง ตำบลนอกเมือง อำเภอเมืองสุรินทร์ จังหวัดสุรินทร์ ที่มีเพศและอายุต่างกัน มีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองโดยภาพรวมไม่แตกต่างกัน ส่วนประชาชนบ้านเจ็มเนียง ตำบลนอกเมือง อำเภอเมือง สุรินทร์ จังหวัดสุรินทร์ ที่มีระดับการศึกษา อาชีพ และรายได้ต่อเดือนต่างกัน มีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองโดยภาพรวมแตกต่างกันอย่างมีนัยสำคัญทางสถิติที่ระดับ 0.05

**คำสำคัญ (Keywords)** : ปัจจัยที่มีผล, การตัดสินใจ, การเลือกตั้ง, องค์การบริหารส่วนตำบล

**Abstract**

The objectives of this research are 1) to study the level of factors affecting the decision to elect the president of the Subdistrict Administrative Organization outside the city of the people in Jem Niang Village, Subdistrict outside the city, Mueang Surin District.Surin Province and 2) to compare the level of factors affecting the decision to elect the president of the Nok Mueang Subdistrict Administrative Organization of the people in Jem Niang Village, Nok Mueang Subdistrict, Mueang Surin District. Surin Province classified by gender, age, education level, occupation, and income. This is a quantitative research. Data were collected from a sample of 155 people in Jem Niang village who were eligible to vote. A questionnaire was used as a research tool. with a confidence value for the whole document equal to 0.952. Statistics used in data analysis include frequency, percentage (Percentage), mean (X), standard deviation (Standard Deviation: S.D.), variance (F - test), t-distribution value (t-test)

The results of the study found that 1) Factors affecting the decision to elect the president of the sub-district administrative organization. Overall, it was found that people had opinions on the level of factors affecting the decision to elect the president of the sub-district administrative organization. Overall, there were The average is at a high level.When considering each aspect, it was found that every aspect was at a high level. Arranged from highest to lowest as follows: policy aspect, followed by applicant qualifications aspect. Election campaigning the political party side, respectively, and finally, the personal media side, and 2) the results of comparing the levels of factors affecting the decision to elect the president of sub-district administrative organizations outside the city. Classified by demographic characteristics, it was found that the people of Ban Jem Niang, Nok Mueang Subdistrict, Mueang Surin District Surin Province with different genders and ages Overall, there were no differences in opinions regarding the factors affecting the decision to elect the president of the Subdistrict Administrative Organization outside the city. As for the people of Ban Jem Niang, Nok Mueang Subdistrict, Mueang Surin District Surin Province with different levels of education, occupations, and monthly incomes There are opinions about the factors affecting the overall decision to elect the president of the Subdistrict Administrative Organization outside the city, with statistical significance at the 0.05 level

**Keywords** : Affecting factors, decision, Election, Subdistrict Administrative Organization

**บทนำ (Introduction)**

และการปกครองในระบอบประชาธิปไตย เพราะการเลือกตั้งเป็นการแสดงออกถึงความ ต้องการของประชาชนที่จะสนับสนุนหรือคัดค้านการตัดสินใจของผู้นำในทางการเมือง การเลือกตั้ง จึงถือเป็นการมีส่วนร่วมทางการเมืองที่สำคัญการออกเสียงเลือกตั้งเป็นสิทธิชั้นพื้นฐานของมนุษย์ ดังปรากฏในปฏิญญาสากลว่าด้วยสิทธิมนุษยชน ข้อ 21(1) ว่า "เจตจำนงของประชาชนย่อมเป็นมูลฐานแห่งอำนาจรัฐบาลของผู้ปกครอง เจตจำนงดังกล่าวต้องแสดงออกโดยการเลือกตั้งอันสุจริต ซึ่ง จัดขึ้นเป็นครั้งคราวคราวตามกำหนดเวลา ด้วยการลงคะแนนเสียงอย่างทั่วถึง โดยถือหลักคนละหนึ่งเสียงเท่านั้น โดยกระทำเป็นการลับด้วยวิธีต่าง ๆ เพื่อที่จะประกันให้การลงคะแนนเสียงเลือกตั้งเป็นไปโดยเสรี" นอกจากนี้ในวิถีทางทางการเมือง การเลือกตั้งยังมีความสำคัญต่อวิถีชีวิตและความเป็นอยู่ของประชาชน (สำนักงานคณะกรรมการการเลือกตั้ง, 2563) องค์การบริหารส่วนตำบลเป็น รูปแบบการปกครองส่วนท้องถิ่นรูปแบบหนึ่ง มีฐานะเป็นนิติบุคคล และเป็นราชการส่วนท้องถิ่น จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับที่ 7 พ.ศ. 2562 กำหนดให้องค์การบริหารส่วนตำบลมีนายกองค์การบริหารส่วนตำบลหนึ่งคนมาจากการเลือกตั้งโดยตรงจากประชาชนตามกฎหมายว่าด้วยการเลือกตั้งสภาท้องถิ่นหรือผู้บริหารท้องถิ่น (สำนักงานคณะกรรมการกฤษฎีกา, 2562 : 25) ซึ่งโครงสร้างขององค์การบริหารส่วนตำบล ประกอบด้วยฝ่ายนิติบัญญัติและฝ่ายบริหาร โดยมีสภาองค์การบริหารส่วนตำบลทำหน้าที่เป็นฝ่ายนิติบัญญัติ และนายกองค์การบริหารสวนตำบลทำหน้าที่เป็นฝ่ายบริหาร สำหรับตำแหน่งนายกองค์การบริหารส่วนตำบล จะมีที่มาจากการเลือกตั้งโดยตรงของประชาชน และส่วนของสมาชิกองค์การบริหารส่วนตำบลนั้นมีที่มาจากการเลือกตั้งหมู่บ้านละหนึ่งคน โดยใช้เขตหมู่บ้านเป็นเขตเลือกตั้ง เว้นแต่หมู่บ้านใดจะมีประชากรไม่ถึง 25 คน ก็ให้ไปรวมกับหมู่บ้านใกล้เคียงจนครบ 25 คน และให้นับเป็นหนึ่งหน่วยเลือกตั้ง ทั้งนี้สมาชิกองค์การบริหารส่วนตำบลจะต้องมีอย่าง น้อย 6 คน (สุนา ผาด่านแก้ว, 2566 : 32)

นายกองค์การบริหารส่วนตำบลที่ได้รับการเลือกตั้งเข้ามาบริหารท้องถิ่น มีบทบาทในการกำหนดนโยบายที่ไม่ขัดกฎหมาย และรับผิดชอบในการบริหารราชการขององค์การบริหารส่วนตำบลให้เป็นไปตามกฎหมาย ข้อบังคับ นโยบาย แผนพัฒนาองค์การบริหารส่วนตำบล โดยการพัฒนา ท้องถิ่นในด้านต่าง ๆ จะต้องผ่านความเห็นชอบจากประชาคม เพื่อเรียงลำดับความสำคัญของปัญหามากที่สุดตามลำดับ และนำไปสู่การตั้งข้อบัญญัติงบประมาณในการบริหารท้องถิ่นต่อไปตลอดระยะเวลาที่ดำรงตำแหน่งนายกองค์การบริหารส่วนตำบล ให้สมกับการได้รับความไว้วางใจจากประชาชนเพื่อที่จะได้รับการเลือกตั้งเข้ามาอีกในสมัยต่อไป (ฐิติมา อิ่มรัตน์, 2558 : 2) ดังนั้นจะเห็นว่าการเลือกตั้งถือเป็นการเข้ามามีส่วนร่วมที่สำคัญประการหนึ่งของประชาชนในระบอบประชาธิปไตย เพราะเป็นการเลือกบุคคลที่จะเข้าไปใช้อำนาจอธิปไตยแทนประชาชนรวมทั้งเป็นการเข้าไปกำหนดทิศทางการบริหารขององค์กรปกครองส่วนท้องถิ่น การเลือกตั้งจึงมีความสำคัญอย่าง ยิ่งเนื่องจากเป็นการแสดงออกทางด้านสิทธิเสรีภาพความคิดของประชาชนที่ต้องการตัวแทนไปใช้สิทธิเลือกตั้งผู้แทนที่มีนโยบายตรงกับความต้องการของตนเองให้ไปใช้อำนาจอธิปไตยแทนตนเอง ด้วยความชอบธรรม สอดคล้องกับผลการศึกษาของ ไกรลาศ พลไชย ละมัย ร่มเย็น และจิตติ กิตติเลิศไพศาล (2562 : 8) พบว่า ปัจจัยด้านนโยบายของผู้สมัครนายกองค์การบริหารส่วนตำบลมีผลต่อการตัดสินใจเลือกนายกองค์การบริหารส่วนตำบลดงมะไฟเป็นอันดับแรก รองลงมาได้แก่ ด้าน คุณสมบัติของผู้สมัคร และด้านการหาเสียงของผู้สมัครตามลำดับ นอกจากนี้ผลการศึกษาของ สุนาผาด่านแก้ว (2565 : 26) พบว่า ปัจจัยด้านคุณสมบัติของผู้สมัครมีผลต่อการตัดสินใจเลือกตั้งผู้นำ ท้องถิ่นและสมาชิกสภาท้องถิ่นมากที่สุด รองลงมาได้แก่ ด้านนโยบาย ด้านการรณรงค์หาเสียงเลือกตั้ง และด้านสื่อบุคคลที่มีอิทธิพลตามลำดับ สอดคล้องกับผลการศึกษาของปวีณา คมใน (2565 : 57) พบว่า ปัจจัยด้านคุณสมบัติของผู้สมัคร มีผลต่อการตัดสินใจเลือกตั้งนายกองค์การบริหารส่วนตำบลมากที่สุด รองลงมาได้แก่ ด้านนโยบายของผู้สมัคร ด้านการรณรงค์หาเสียง ด้านความสัมพันธ์ส่วนตัวกับผู้สมัคร และด้านผลประโยชน์หรือผลตอบแทนของผู้สมัคร ตามลำดับดับ

องค์การบริหารส่วนตำบลนอกเมือง เป็นองค์กรปกครองส่วนท้องถิ่นที่จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งให้โอนบรรดางบประมาณทรัพย์สิน สิทธิเรียกร้อง หนี้ และเจ้าหน้าที่ของสภาตำบลไปเป็นองค์การบริหารส่วนตำบล โดยให้มีชื่อตามตำบลที่องค์การบริหารส่วนตำบลตังอยู่ จากสภาตำบลนอกเมือง อำเภอเมืองสุรินทร์ เป็นองค์การบริหารส่วนตำบลนอกเมืองตามประกาศลงวันที่ 3 มีนาคม พ.ศ. 2539 ซึ่งการที่จะได้บุคคลมาดำรงตำแหน่งนากยกองค์การบริหารส่วนตำบลต้องมาจากการเลือกตั้งของประชาชน ดำรงตำแหน่งวาระละ 4 ปี อย่างไรก็ตาม นายกองค์การบริหารส่วนตำบลบางแห่ง สามารถดำรงตำแหน่งนายกองค์การบริหารส่วนตำบลในวาระที่ 2 และ 3 ได้ ซึ่งอาจเป็นเพราะการบริหารการบริหารนโยบายที่ดีจึงได้รับการเลือกตั้งเข้ามาอีก ในทำนองเดียวกัน นายกองค์การบริหารส่วนตำบลบางแห่งได้เสนอตัวเพื่อรับใช้ประชาชน แต่ก็ไม่สามารถได้รับความไว้วางใจจากประชาชนให้เข้ามาบริหารท้องถิ่นอีก ทั้ง ๆ ที่มีผลงานตลอดระยะเวลา 4 ปี เมื่อเปรียบเทียบกับผู้สมัครหน้าใหม่ที่ยังไม่มีผลงาน

ดังนั้น จากเหตุผลดังกล่าว ผู้วิจัยจึงมีความสนใจที่จะศึกษาปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมืองอำเภอเมือง จังหวัดสุรินทร์ เพื่อให้ทราบถึงปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง และสามารถนำผลการศึกษาไปใช้เพื่อเป็นแนวทางในการบริหารการเลือกตั้งขององค์การบริหารส่วนตำบลนอกเมือง อำเภอเมือง จังหวัดสุรินทร์ต่อไป

**วัตถุประสงค์การวิจัย (Research Objectives)**

1. เพื่อศึกษาระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์ จังหวัดสุรินทร์

2. เพื่อเปรียบเทียบระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์ จังหวัด สุรินทร์ จำแนกตาม เพศ อายุ ระดับการศึกษา อาชีพ และรายได้

**การทบทวนวรรณกรรม (Literature Review)**

กิตติพัฒน์ คงมะกล่ำ. (2564). การตัดสินใจเลือกตั้งนายกองค์การบริหารส่วนจังหวัดนครสวรรค์ของผู้มีสิทธิเลือกตั้งในจังหวัดนครสวรรค์. มนุษยสังคมสาร การวิจัยเรื่องนี้เป็นการวิจัยแบบผสมผสานระหว่างการวิจัยเชิงปริมาณและการวิจัยเชิงคุณภาพ มีวัตถุประสงค์ 1) เพื่อศึกษาระดับการตัดสินใจเลือกตั้งนายกองค์การบริหารส่วนจังหวัด 2) เพื่อเปรียบเทียบระดับการตัดสินใจเลือกตั้งนายกองค์การบริหารส่วนจังหวัดโดยจำแนกตามปัจจัยส่วนบุคคล และ 3) เพื่อหาแนวทางการพัฒนาองค์ความรู้เกี่ยวกับการเลือกตั้งสมาชิกสภาท้องถิ่นหรือผู้บริหารท้องถิ่นให้กับผู้มีสิทธิเลือกตั้งในจังหวัดนครสวรรค์ เก็บรวบรวมข้อมูลด้วยแบบสอบถามจากกลุ่มตัวอย่าง จำนวน 1,406 คน และทำการสนทนากลุ่ม จากผู้ให้ข้อมูลสำคัญ จำนวน 15 คน วิเคราะห์ข้อมูลโดยใช้สถิติ ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน t-test และ F-test และการวิเคราะห์เชิงเนื้อหา ผลการวิจัยพบว่าระดับการตัดสินใจในการเลือกตั้งนายกองค์การบริหารส่วนจังหวัดนครสวรรค์ของประชาชนผู้มีสิทธิเลือกตั้ง ในภาพรวมอยู่ในระดับมาก2. ระดับการตัดสินใจในการเลือกตั้งนายกองค์การบริหารส่วนจังหวัดนครสวรรค์ของผู้มีสิทธิ์เลือกตั้งที่มีเพศ อายุ สถานภาพ ระดับการศึกษา อาชีพ และรายได้ แตกต่างกันอย่างมีนัยสำคัญทางสถิติที่ระดับ .053. แนวทางการพัฒนาองค์ความรู้เกี่ยวกับการเลือกตั้งสมาชิกสภาท้องถิ่นหรือผู้บริหารท้องถิ่นให้กับผู้มีสิทธิเลือกตั้งในจังหวัดนครสวรรค์ ได้แก่ สำหรับประชาชน และหน่วยงานภาครัฐ โดยรูปแบบที่เหมาะสม ได้แก่ 1) การอบรมให้ความรู้กับผู้นำชุมชน กำนัน ผู้ใหญ่บ้านแล้วนำไปถ่ายทอดต่อ 2) ใช้วัดเป็นศูนย์กลางการให้ความรู้ และขั้นตอนหรือวิธีการ ได้แก่ (1) จัดกิจกรรมรณรงค์ (2) จัดทำสื่อสังคมออนไลน์และเผยแพร่เป็นคลิปวีดีโอ (3) การจัดทำแผ่นพับหรือป้ายประกาศ

**กรอบแนวคิดการวิจัย (Conceptual Framework)**

ตัวแปรต้น ตัวแปรตาม

1. ด้านคุณสมบัติของผู้สมัคร

2. ด้านนโยบาย

3. ด้านพรรคการเมือง

4.ด้านการรณรงค์การหาเสียงเลือกตั้ง

5.ด้านสื่อบุคคล

1.เพศ

2.อายุ

3.ระดับการศึกษาอาชีพ

4.รายได้ต่อเดือน

**ภาพที่ 1** กรอบแนวคิดของการวิจัย

**วิธีดำเนินการวิจัย (Research Methods)**

ประชากรและกลุ่มตัวอย่าง

ผู้วิจัยได้กำหนดประชากรและกลุ่มตัวอย่างดังนี้

1. ประชากร คือ ประชาชนที่อาศัยอยู่บ้านเจ็มเนียง ตำบลนอกเมือง อำเภอเมืองสุรินทร์จังหวัดสุรินทร์ตามทะเบียนราษฎร จำนวน 261 ครัวเรือน (บ้านเจ็มเนียง, 2565 : 7) โดยเลือกครัวเรือนละ 1 ราย ที่มีสิทธิ์เลือกตั้งเพื่อกำหนดเป็นประชากร จำนวน 261 ราย

2. กลุ่มตัวอย่าง คือ ประชาชนที่อาศัยอยู่บ้านเจ็มเนียง ตำบลนอกเมือง อำเภอเมือง จังหวัดสุรินทร์ ที่มีสิทธิ์เลือกตั้ง จำนวน 155 ราย โดยการเปิดตาราง ของเครซี่และมอร์แกน (Keicie & Morgan, 1970) ที่ระดับค่าความเชื่อมั่นที่ 95% ที่นัยสำคัญ 0.05

วิธีการสุ่มกลุ่มตัวอย่าง ผู้วิจัยทำการสุ่มตัวอย่างด้วยใช้วิธีสุ่มตัวอย่างแบบง่าย (Simple Random Sampling) โดยเป็นการสุ่มตัวอย่างที่เปิดโอกาสให้ได้จำนวนของกลุ่มตัวอย่างมีโอกาสได้รับเลือกขึ้นมาเป็นตัวแทนเท่า ๆ กัน

เครื่องมือที่ใช้ในการวิจัย

เครื่องมือที่ใช้ในการวิจัยครั้งนี้ คือ แบบสอบถามที่ผู้วิจัยดำเนินการสร้างขึ้นเองจากการศึกษาแนวคิดทฤษฎี และเอกสารงานวิจัยที่เกี่ยวข้อง แบ่งออกเป็นจำนวน 3 ตอน คือ

ตอนที่ 1 ข้อมูลทั่วไปของผู้ตอบแบบสอบถาม ประกอบด้วย เพศ อายุ ระดับการศึกษาอาชีพ และรายได้ มีลักษณะคำถามแบบเลือกตอบ (Checklist)

ตอนที่ 2 แบบสอบถามเกี่ยวกับปัจจัยที่มีผลต่อการตัดสินใจเลือกตั้งนายกองค์การ

บริหารส่วนตำบลนอกเมือง จำนวน 5 ด้าน ประกอบด้วย ด้านคุณสมบัติของผู้สมัคร ด้านนโยบาย ด้านพรรคการเมือง ด้านการรณรงค์หาเสียงเลือกตั้ง และด้านสื่อบุคคล ซึ่งเป็นแบบมาตราส่วนประเมินค่า (Rating Scale) ที่มีเกณฑ์การให้คะแนนดังนี้

5 หมายถึง เห็นด้วยมากที่สุด

4 หมายถึง เห็นด้วยมาก

3 หมายถึง เห็นด้วยปานกลาง

2 หมายถึง เห็นด้วยน้อย

1 หมายถึง เห็นด้วยน้อยที่สุด

การแปลความหมายของค่าเฉลี่ยโดยยึดเกณฑ์ ดังต่อไปนี้ (บุญชม ศรีสะอาด, 2560 :108)

ค่าเฉลี่ยตั้งแต่ 4.50 - 5.00 หมายความว่า ระดับความคิดเห็นมากที่สุด

ค่าเฉลี่ยตั้งแต่ 3.50 -4.49 หมายความว่า ระดับความคิดเห็นมาก

ค่าเฉลี่ยตั้งแต่ 2.50 -3.49 หมายความว่า ระดับความคิดเห็นปานกลาง

ค่าเฉลี่ยตั้งแต่ 1.50 -2.49 หมายความว่า ระดับความคิดเห็นน้อย

ค่าเฉลี่ยตั้งแต่ 1.00 -1.49 หมายความว่า ระดับความคิดเห็นน้อยที่สุด

ตอนที่ 3 แบบสอบถามเกี่ยวกับข้อเสนอแนะเกี่ยวกับปัญหาและอุปสรรคในการตัดสินใจเลือกตั้งนายกองค์การบริหารส่วนตำบลนอกเมือง ซึ่งมีลักษณะเป็นคำถามปลายเปิด (Open-ended Question)

ขั้นตอนการสร้างเครื่องมือวิจัย

ผู้วิจัยได้สร้างและตรวจหาคุณภาพเครื่องมือ ดังนี้

1) ศึกษาค้นคว้าจากเอกสาร ตำรา และงานวิจัยที่เกี่ยวข้อง โดยพิจารณาตามหลักระเบียบและวัตถุประสงค์ของการวิจัยหลัก เพื่อเป็นกรอบประเด็นคำถาม

2) นำข้อมูลที่ได้จากการศึกษามาเขียนเป็นข้อกระทงความ (Item) ของแบบสอบถามตามองค์ประกอบต่าง ๆ เกี่ยวกับปัจจัยที่มีผลต่อการตัดสินใจเลือกตั้ง

3) จัดทำร่างแบบสอบถามตามกรอบแนวคิดที่กำหนดโดยพิจารณาถึงเนื้อหารายละเอียดให้ครอบคลุมถึงวัตถุประสงค์และสอดคล้องกับตัวแปรที่ต้องการศึกษา

4) นำแบบสอบถามที่สร้างขึ้นเสนอ อาจารย์ที่ปรึกษาเพื่อทำการตรวจสอบและแก้ไขเพิ่มเติมข้อคำถามให้ครอบคลุมเนื้อหาและรัดกุมยิ่งขึ้น

5) นำเครื่องมือที่แก้ไขปรับปรุงแล้วเสนอผู้เชี่ยวชาญ จำนวน 3 ท่าน เพื่อให้พิจารณาตรวจสอบความตรงของเนื้อหาและความถูกต้องเหมาะสมของภาษาที่ใช้ โดยการจัดทำหนังสือขอความร่วมมือในการพิจารณาตรวจสอบเครื่องมือการวิจัยจากคณะมนุษยศาสตร์และสังคมศาสตร์มหาวิทยาลัยราชภัฏสุรินทร์ ไปยังผู้เชี่ยวชาญทั้ง 3 ท่าน จากนั้นนำผลการพิจารณาตรวจสอบเครื่องมือการวิจัยของผู้เชี่ยวชาญมาหาค่าดัชนีความสอดคล้องระหว่างข้อคำถามกับวัตถุประสงค์ของการวิจัย โดยวิธีการ IOC (Index of Item Objective Congruence) โดยกำหนดเกณฑ์การ พิจารณาระดับค่าดัชนีความสอดคล้องระหว่างข้อคำถามกับวัตถุประสงค์ของการวิจัย ที่ได้จากการคำนวณจากสูตรที่จะมีค่าอยู่ระหว่าง 0.00 ถึง 1.00 มีรายละเอียดของเกณฑ์การพิจารณา ค่า 10C ตั้งแต่ 0.5 ขึ้นไป คัดเลือกข้อสอบข้อนั้นไว้ใช้ได้ แต่ถ้าได้ค่า IOC ต่ำกว่า 0.5 ควรพิจารณาแก้ไขปรับปรุง หรือตัดทิ้ง

6) นำแบบสอบถามที่ผ่านการตรวจสอบจากผู้เชี่ยวชาญมาปรับปรุงแก้ไขแล้วนำเสนออาจารย์ที่ปรึกษาตรวจสอบความชัดเจนอีกครั้ง

7) นำแบบสอบถามที่ปรับปรุงแล้วไปทดลองใช้ (Try Out) กับกลุ่มตัวอย่างที่มีลักษณะใกล้เคียงกับกลุ่มตัวอย่างเป้าหมาย จำนวน 30 ชุด

8) นำแบบสอบถามที่ทดลองใช้มาคำนวณหาค่าความเชื่อมั่น (Reliability) โดยวิธีการหาสัมประสิทธิ์แอลฟา (Q - Coefficient) โดยการใช้สูตรของครอนบาค (Cronbach, 1970 : 160)จากการคำนวณได้ค่าความเชื่อมั่นทั้งฉบับ เท่ากับ 0.952

9) นำผลการทดลองใช้มาปรับปรุงแก้ไขแบบสอบถามให้มีความสมบูรณ์ และนำเสนออาจารย์ที่ปรึกษาตรวจสอบเป็นครั้งสุดท้าย ก่อนจัดพิมพ์เป็นแบบสอบถามฉบับจริง เพื่อนำไปใช้เก็บรวบรวมข้อมูลจากกลุ่มตัวอย่างของการวิจัยต่อไป

การเก็บรวมรวมข้อมูล

การวิจัยครั้งนี้ใช้วิธีการเก็บรวบรวมข้อมูล โดยการเก็บประชาชนที่อาศัยอยู่บ้านเจ็มเนียงตำบลนอกเมือง อำเภอเมืองสุรินทร์ จังหวัดสุรินทร์ ที่มีสิทธิ์เลือกตั้ง จำนวน 155 ราย ระหว่างเดือนมกราคม-กุมภาพันธ์ 2567 และรวบรวมข้อมูลแบบสอบถามที่ตอบกลับมาเสร็จเรียบร้อยผู้วิจัยได้ตรวจสอบความ ถูกต้องของแบบสอบถามทุกฉบับ เก็บรวบรวมแบบสอบถาม จำนวน 155 ฉบับ

การวิเคราะห์ข้อมูล

ในการวิเคราะห์ข้อมูลการวิจัย นำผลของข้อมูลที่เก็บรวบรวมได้จากแบบสอบถาม บันทึกเข้าเครื่องคอมพิวเตอร์ เพื่อคำนวณหาค่าสถิติที่เลือกใช้เพื่อการวิเคราะห์ข้อมูล โดยใช้โปรแกรมสำเร็จรูปทางสถิติเพื่อการวิจัยทางสังคมศาสตร์ วิเคราะห์ข้อมูลโดยใช้สถิติค่าความถี ค่าร้อยละ(Percentage) ค่า t (t-test one samples) และค่า F (One - Way Anova)

**ผลการวิจัย (Research Results)**

ผลการวิเคราะห์ข้อมูลลักษณะทางประชากรศาสตร์

ผู้วิจัยได้ศึกษาข้อมูลของลักษณะทางประชากรศาสตร์ ได้แก่ เพศ อายุ ระดับการศึกษาอาชีพ และรายได้ต่อเดือน ปรากฏผลดังตารางที่ 1

ตารางที่ 1 จำนวนและร้อยละข้อมูลลักษณะทางประชากรศาสตร์

(n = 155)

|  |
| --- |
| สถานภาพส่วนบุคคล จำนวน ร้อยละ |
| **เพศ**  ชาย 82 52.9  หญิง 73 47.1 |
| **อายุ**  18-30 ปี 55 35.5  31-40 ปี 28 18.1  41-50 ปี 30 19.4  51-60 ปี 28 18.1  60 ปีขึ้นไป 14 9.0 |
| **ระดับการศึกษา**  ต่ำกว่ามัธยมศึกษา 20 12.9  มัธยมศึกษาตอนต้น/มัธยมศึกษาตอนต้น 24 15.5  ปวส./เทียบเท่า 53 34.2  ปริญญาตรี 52 33.5  สูงกว่าปริญญาตรี 6 3.9 |
| **อาชีพ**  นักเรียน/นักศึกษา 10 6.5  รับราชการ 73 47.1  พนักงานบริษัทเอกชน 15 9.7  เจ้าของกิจการ 27 17.4  เกษตรกรรม 5 3.2  ว่างงาน 25 16.1 |
| **รายได้ต่อเดือน**  ต่ำกว่า 15,000 บาท 68 43.9  15,000-30,000 บาท 58 37.4  30,001-45,000 บาท 29 18.7 |
| **รวม 155 100.0** |

จากตารางที่ 1 พบว่า ข้อมูลลักษณะประชากรศาสตร์ที่ตอบแบบสอบถามส่วนใหญ่เป็นเพศชาย จำนวน 82 คน คิดเป็นร้อยละ 52.9 มีอายุระหว่าง 18.30 ปี จำนวน 55 คน คิดเป็นร้อยละ 35.5 ระดับการศึกษาปวส./เทียบเท่า จำนวน 53 คน คิดเป็นร้อยละ 34.2 อาชีพรับราชการจำนวน 73 คน คิดเป็นร้อยละ 47.1 และรายได้เฉลี่ยต่อเดือนต่ำกว่า 15,000 บาท จำนวน 68 คน คิดเป็นร้อยละ 43.9

ผลการวิเคราะห์ระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์ จังหวัด สุรินทร์

ผู้วิจัยนำข้อมูลการการวิเคราะห์ระดับระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง จำนวน 5 ด้าน โดยภาพรวม มาดำเนินการหาค่าเฉลี่ย (X)และส่วนเบี่ยงเบนมาตรฐาน (S.D.) ดังตารางที่ 2

ตารางที่ 2 ค่าเฉลี่ยและส่วนเบี่ยงเบนมาตรฐานของระดีบปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองโดยภาพรวม จำแนกตามรายด้าน

|  |
| --- |
| **ปัจจัยที่มีผลต่อการตัดสินใจเลือกตั้ง S.D. แปลผ** |
| 1. ด้านคุณสมบัติของผู้สมัคร 3.94 0.575 มาก  2. ด้านนโยบาย 4.13 0.751 มาก  3. ด้านพรรคการเมือง 3.64 0.678 มาก  4.ด้านการรณรงค์การหาเสียงเลือกตั้ง 3.65 0.921 มาก  5.ด้านสื่อบุคคล 3.60 0.725 มาก |
| **ภาพรวม 3.79 0.580 มาก** |

จากตารางที่ 2 พบว่า ประชาชนมีความคิดเห็นต่อระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบล โดยภาพรวม มีค่าเฉลี่ยอยู่ในระดับมาก (X = 3.79, S.D. =0.580) เมื่อพิจารณาเป็นรายด้าน พบว่า ทุกด้านอยู่ในระดับมาก เรียงลำดับจากมากไปหาน้อย ดังนี้ด้านนโยบาย (X = 4.13, S.D. = 0.751) รองลงมา คือ ด้านคุณสมบัติของผู้สมัคร (X = 3.94, S.D.= 0.575) ด้านการณรรงค์หาเสียงเลือกตั้ง (X = 3.65, S.D. = 0.921) ด้านพรรคการเมือง (X= 3.64, S.D. = 0.678) ตามลำดับ และสุดท้าย คือ ด้านสื่อบุคคล (X = 3.60, S.D. = 0.725)ซึ่งมีผลการวิเคราะห์รายด้านดังนี้ ด้านคุณสมบัติของผู้สมัคร โดยภาพรวม มีค่าเฉลี่ยอยู่ในระดับมาก (X = 3.94, S.D. =0.575) เมื่อพิจารณาเป็นรายข้อ พบว่า ทุกข้ออยู่ในระดับมาก เรียงลำดับจากมากไปหาน้อย ดังนี้ มีความชื่อสัตย์สุจริต (X = 4.08, S.D. = 0.852) รองลงมา คือ อัธยาศัยดี เป็นกันเอง และมีบุคลิกภาพดี (X = 4.06, S.D. = 0.749) ผลงานในการพัฒนาท้องถิ่นชัดเจน (X = 4.01, S.D. = 0.814) วุฒิการศึกษาของผู้สมัคร (X = 3.93, 5.D. = 0.704) มีชื่อเสียงเป็นที่รู้จักของประชาชนในท้องถิ่น (X = 3.86, S.D. = 0.694) ตามลำดับ และสุดท้าย คือ ฐานะทางครอบครัวที่มั่นคง (X = 3.74, S.D. =0.979) ด้านนโยบาย โดยภาพรวม มีค่าเฉลี่ยอยู่ในระดับมาก (X = 4.13, S.D. = 0.751) เมื่อ พิจารณาเป็นรายข้อ พบว่า ทุกข้ออยู่ในระดับมาก เรียงลำดับจากมากไปหาน้อย ดังนี้ ส่งเสริมสนับสนุนการพัฒนาอาชีพให้กับชุมชนท้องถิ่น (X = 4.20, S.D. = 0.785) รองลงมา คือ ปรับปรุงสิ่งอำนวยความสะดวกในชุมชน เช่น ถนน ไฟแสงสว่างในชุมชน ประปา เป็นต้น (X = 4.19, S.D. = 0.924) สนับสนุนและส่งเสริมกิจกรรมในท้องถิ่น (X = 4.15, S.D. = 0.710) จัดสรรงบประมาณสนับสนุนกิจกรรมและพัฒนาชุมชนทุกประเภท เช่น กีฬา การแพทย์ สาธารณสุข เป็นต้น(X = 4.10, S.D. = 0.796)พัฒนาปรับปรุงสภาพแวดล้อมในชุมชนท้องถิ่น (X = 4.08, S.D. = 0.802) ตามลำดับ และสุดท้าย คือ ปราบปรามยาเสพติดในพื้นที่และคุ้มครองประชาชน (X = 4.07, S.D. = 0.891) ด้านพรรคการเมือง โดยภาพรวม มีค่าเฉลี่ยอยู่ในระดับมาก (X = 3.64, S.D. = 0.678)เมื่อพิจารณาเป็นรายข้อ พบว่า ข้อที่อยู่ในระดับมาก เรียงลำดับจากมากไปหาน้อย ดังนี้ กลุ่มพรรคการเมืองที่มีผลงานและนโยบายในการพัฒนาชัดเจน เป็นรูปธรรม (X = 3.86, S.D. = 0.929) รองลงมา คือ กลุ่มพรรคการเมือง/ผู้นำที่ชื่นชอบ และเป็นที่รู้จักของประชาชน (X = 3.80, S.D. = 0.856) กลุ่มพรรคการเมืองที่มีอุดมการณ์ คุณธรรมและจริยธรรม (X = 3.77, S.D. = 0.780) กลุ่มพรรคการเมืองที่มีชื่อเสียงและเป็นที่รู้จักของประชาชน (X = 3.69, S.D. = 0.834) กลุ่มการเมืองที่มีความเข้มแข็งและมั่นคง มีอิทธิพลและอำนาจกว้างขวาง (X = 3.51, S.D. = 0.784) ตามลำดับ และ สุดท้าย คือ กลุ่มการเมืองเก่าแก่ที่มีการก่อตั้งมายาวนาน มีค่าเฉลี่ยอยู่ในระดับปานกลาง (X=

3.25, S.D. = 0.893) ด้านการรณรงค์หาเสียงเลือกตั้ง โดยภาพรวม มีค่าเฉลี่ยอยู่ในระดับมาก (X = 3.65, S.D.= 0.921) เมื่อพิจารณาเป็นรายข้อ พบว่า ข้อที่อยู่ในระดับมาก เรียงลำดับจากมากไปหาน้อย ดังนี้ การเข้าร่วมกิจกรรมชุมชนในท้องถิ่น (X = 3.99, S.D. = 0.789) รองลงมา คือ ติดตั้งป้ายตามจุดต่าง ๆ ใน พื้นที่ (X = 3.70, S.D. = 0.913) การใช้รถแห่กระจายเสียง (X = 3.61, S.D. = 0.964) จัดเวทีปราศรัยนโยบายตามจุดที่สำคัญ (X = 3.60, S.D. = 1.023) เดินหาเสียงเคาะประตูบ้านแนะนำตัว ( X = 3.60, S.D. = 1.302) ตามลำดับ และสุดท้าย คือ แจกแผ่นพับ/ใบปลิวแนะนำตัว มีค่าเฉลี่ยอยู่ในระดับปานกลาง (X = 3.43, S.D. = 1.274) ด้านสื่อบุคคล โดยภาพรวม มีค่าเฉลี่ยอยู่ในระดับมาก (X = 3.60, S.D. = 0.725) เมื่อ พิจารณาเป็นรายข้อ พบว่า ทุกข้ออยู่ในระดับมาก เรียงลำดับจากมากไปหาน้อย ดังนี้ เพื่อนบ้าน (X = 3.66, S.D. = 0.678) รองลงมา คือ เพื่อนสนิท/กลุ่มเพื่อนที่ทำงาน (X = 3.63, S.D. = 0.693) ผู้นำ ชุมชนในท้องถิ่น (X = 3.63, S.D. = 0.781) ผู้กว้างขวาง/ผู้มีอิทธิพลในท้องถิ่น (X = 3.59, S.D. =0.828) ตามลำดับ และสุดท้าย คือ ครู/อาจารย์ และบุคคลในครอบครัว/ญาติพี่น้อง (X = 3.56,5.D. = 0.898, 0.933)

ผลการเปรียบเทียบระดับระดับปัจจัยที่มีผลต่อการตัดสินใจเลือกตั้งนายกองค์การบริหาร ส่วนตำบลนอกเมือง โดยจำแนกตามลักษณะทางประชากรศาสตร์

1. ผลการทดสอบด้วยค่าสถิติ +-test แบบข้อมูล 2 กลุ่มที่เป็นอิสระต่อกันที่ระดับ นัยสำคัญ 0.05 พบว่า ประชาชนที่มีเพศต่างกัน มีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง โดยภาพรวมไม่แตกต่างกัน จึงปฏิเสธสมมติฐาน ที่ตั้งไว้ เมื่อพิจารณาเป็นรายด้าน พบว่า ประชาชนที่มีเพศต่างกันมีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง ทั้ง 5 ด้าน ไม่แตกต่างกัน จึงปฏิเสธสมมติฐานที่ตั้งไว้ที่ระดับนัยสำคัญที่ 0.05

2. ผลการทดสอบด้วยค่าสถิติ F-test ด้วยวิธีการวิเคราะห์ความแปรปรวนทางเดียว (One Way ANOVA) ที่ระดับนัยสำคัญ 0.05 พบว่า ประชาชนที่มีอายุต่างกัน มีความคิดเห็นเกี่ยวกับ

ปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง โดยภาพรวมไม่แตกต่างกัน จึงปฏิเสธสมมติฐานที่ตั้งไว้ เมื่อพิจารณาเป็นรายด้าน พบว่า ประชาชนที่มีอายุต่างกันมีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง มีเพียง 1 ด้าน คือด้านการรณรงค์หาเสียงเลือกตั้ง ที่แตกต่างกันอย่างมีนัยสำคัญทางสถิติที่ระดับ 0.05 ส่วนที่เหลือ 4 ด้าน ไม่แตกต่างกัน จึงปฏิเสธสมมติฐานที่ตั้งไว้ที่ระดับนัยสำคัญที่ 0.05

3. ผลการทดสอบด้วยค่าสถิติ F-test ด้วยวิธีการวิเคราะห์ความแปรปรวนทางเดียว (One Way ANOVA) ที่ระดับนัยสำคัญ 0.05 พบว่า ประชาชนที่มีระดับการศึกษาต่างกัน มีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง โดยภาพรวมแตกต่างกันอย่างมีนัยสำคัญทางสถิติที่ระดับ 0.05 จึงยอมรับสมมติฐานที่ตั้งไว้ เมื่อพิจารณาเป็นราย ด้าน พบว่า ประชาชนที่มีระดับการศึกษาต่างกันมีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง ทั้ง 5 ด้าน แตกต่างกันอย่างมีนัยสำคัญทางสถิติที่ระดับ 0.05 จึงยอมรับสมมติฐานที่ตั้งไว้ที่ระดับนัยสำคัญที่ 0.05

4. ผลการทดสอบด้วยค่าสถิติ F-test ด้วยวิธีการวิเคราะห์ความแปรปรวนทางเดียว (One Way ANOVA) ที่ระดับนัยสำคัญ 0.05 พบว่า ประชาชนที่มีอาชีพต่างกัน มีความคิดเห็นเกี่ยวกับ ปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง โดยภาพรวมแตกต่าง กันอย่างมีนัยสำคัญทางสถิติที่ระดับ 0.05 จึงยอมรับสมมติฐานที่ตั้งไว้ เมื่อพิจารณาเป็นรายด้านพบว่า ประชาชนที่มีอาชีพต่างกันมีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง ทั้ง 4 ด้าน ได้แก่ ด้านคุณสมบัติของผู้สมัคร ด้านพรรคการเมือง ด้านการณรงค์หาเสียงเลือกตั้ง และด้านสื่อบุคคล แตกต่างกันอย่างมีนัยสำคัญทางสถิติที่ระดับ 0.05 มีเพียงด้านเดียวคือด้านนโยบายที่ไม่แตกต่างกัน จึงยอมรับสมมติฐานที่ตั้งไว้ที่ระดับนัยสำคัญที่ 0.05

5. ผลการทดสอบด้วยค่าสถิติ F-test ด้วยวิธีการวิเคราะห์ความแปรปรวนทางเดียว (One Way ANOVA) ที่ระดับนัยสำคัญ 0.05 พบว่า ประชาชนที่มีรายได้ต่อเดือนต่างกัน มีความคิดเห็นเกี่ยวกับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง โดยภาพรวมแตกต่างกันอย่างมีนัยสำคัญทางสถิติที่ระดับ 0.05 จึงยอมรับสมมติฐานที่ตั้งไว้ เมื่อพิจารณาเป็นรายด้าน พบว่า ประชาชนที่มีรายได้ต่อเดือนต่างกันมีความคิดเห็นเกี่ยวกับปัจจัยที่มีผลต่อการ ตัดสินใจเลือกตั้งนายกองค์การบริหารส่วนตำบลนอกเมือง ทั้ง 5 ด้าน ได้แก่ ด้านคุณสมบัติของ ผู้สมัคร ด้านนโยบาย ด้านพรรคการเมือง ด้านการณรงค์หาเสียงเลือกตั้ง และด้านสื่อบุคคลแตกต่างกันอย่างมีนัยสำคัญหางสถิติที่ระดับ 0.05 จึงยอมรับสมมติฐานที่ตั้งไว้ที่ระดับนัยสำคัญที่ 0.05

**อภิปรายผลการวิจัย (Research Discussion)**

การวิจัยเรื่องปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมืองของประชาชนในหมู่บ้านเจ็มเนียง ตำบลนอกเมือง อำเภอเมืองสุรินทร์ จังหวัดสุรินทร์ สามารถอภิปรายผลตามวัตถุประสงค์การวิจัยได้ดังนี้

1. ระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบลนอกเมือง ในภาพรวม พบว่า ประชาชนมีความคิดเห็นต่อระดับปัจจัยที่มีผลต่อการตัดสินใจเลือกตั้งนายกองค์การบริหารส่วนตำบล โดยภาพรวม มีค่าเฉลี่ยอยู่ในระดับ เมื่อพิจารณาเป็นรายด้าน พบว่า ทุกด้านอยู่ในระดับมาก เรียงลำดับจากมากไปหาน้อย ดังนี้ ด้านนโยบาย รองลงมา คือ ด้านคุณสมบัติของ ผู้สมัคร ด้านการณรรงค์หาเสียงเลือกตั้ง ด้านพรรคการเมือง และสุดท้าย คือ ด้านสื่อบุคคลสอดคล้องกับงานวิจัยของ มณีวรรณ จันทร์ดี (2561) ได้ศึกษาปัจจัยที่มีผลต่อการตัดสินใจเลือกตั้งสมาชิกสภาผู้แทนราษฎรจังหวัดสมุทรปราการ : ศึกษาในช่วงเวลาปี พ.ศ. 2562 พบว่า ปัจจัยที่มีผล ต่อการตัดสินใจในการเลือกตั้งสมาชิกสภาผู้แทนราษฎรจังหวัดสมุทรปราการ ในภาพรวมอยู่ในระดับมาก เมื่อพิจารณาเป็นรายด้าน พบว่า อยู่ในระดับมากในด้านนโยบาย รองลงมา ด้าน คุณลักษณะของผู้สมัคร ด้านพรรคการเมือง อยู่ในระดับปานกลาง ด้านการรณรงค์หาเสียงของ ผู้สมัคร และด้านสือบุคคล ทั้งนี้เนื่องจากนโยบายในการส่งเสริมสนับสนุนการพัฒนาอาชีพให้กับ ชุมชนนั้นเป็นสิ่งที่น่าสนใจ การปรับปรุงสิ่งอำนวยความสะดวกให้กับชุมชน โดยเฉพาะสาธารณูปโภคต่าง ๆ ที่มีความจำเป็นกับทุกๆ ครัวเรือน สอดคล้องกับ ธนวัฒน์ รัศมี และวิไลลักษณ์เรื่องสม (2565) ได้ศึกษาปัจจัยที่ส่งผลต่อการตัดสินใจเลือกผู้สมัครรับเลือกตั้งระดับท้องถิ่น ในอำเภอวิเศษชัยชาญ จังหวัดอ่างทอง พบว่า การตัดสินใจเลือกผู้สมัครรับเลือกตั้งระดับท้องถิ่นในอำเภอวิเศษชัยชาญ จังหวัดอ่างทอง ในภาพรวมอยู่ในระดับมากที่สุด โดย 1) ด้านคุณลักษณะผู้นำพบว่า เป็นที่เคารพศรัทธาของประชาชนช่วยเหลือและมีบทบาททางสังคม มีความริเริ่มสร้างสรรค์ในการพัฒนาท้องถิ่น ซึ่งผู้นำส่วนองถิ่นคือรากฐานการปกครองประชาธิปไตย 2) ด้านวิสัยทัศน์พบว่า ผู้นำจะมีนโยบายในการพัฒนาหมู่บ้านที่ดีและเป็นผู้ที่มองการการไกลในการส่งเสริมท้องถิ่นเกิดความก้าวหน้า 3) ด้านบริหารการจัดการพบว่า กระบวนการในการนำทรัพยากรในการบริหาร ทั้งทางวัตถุและคนดำเนินการ กระบวนการนำเอาการตัดสินใจและนโยบายมาปฏิบัติเพื่อบรรลุวัตถุประสงค์ที่กำหนดไว้อย่างมีประสิทธิภาพและประสิทธิผล 4) ด้านคุณธรรม จริยธรรม พบว่า ผู้นำมีความชื่อสัตย์ สุจริตต่อประชาชนในท้องถิ่น ทำงานด้วยความโปร่งใส ตรวจสอบได้ในทุกการทำงานทั้งด้านนโยบาย ด้านงบประมาณต่าง ๆ และผู้นำมีความรับผิดชอบสูงในการทำงาน

2. ผลการเปรียบเทียบปัจจัยที่มีผลต่อการเลือกตั้งนายกองค์การบริหารส่วนตำบลนอกเมือง พบว่า ประชาชนบ้านเจ็มเนียง ตำบลนอกเมือง อำเภอเมืองสุรินทร์ จังหวัดสุรินทร์ ที่มีระดับการศึกษา อาชีพ และรายได้ต่อเดือน ต่างกันต่างกัน มีความคิดเห็นเกี่ยวกับปัจจัยที่มีผลต่อการ ตัดสินใจเลือกตั้งนายกองค์การบริหารส่วนตำบลนอกเมืองโดยภาพรวมแตกต่างกันอย่างมีนัยสำคัญทางสถิติที่ระดับ 0.05 จึงยอมรับสมมติฐานที่ตั้งไว้ สอดคล้องกับกิตติพัฒน์ คงมะกล่ำ (2564) ได้ศึกษาการตัดสินใจเลือกตั้งนายกองค์การบริหารส่วนจังหวัดนครสวรรค์ของผู้มีสิทธิ์เลือกตั้งในจังหวัดนครสวรรค์ พบว่า ระดับการตัดสินใจในการเลือกตั้งนายกองค์การบริหารส่วนจังหวัดนครสวรรค์ของผู้มีสิทธิ์เลือกตั้งที่มีระดับการศึกษา อาชีพ และรายได้แตกต่างกันอย่างมีนัยสำคัญทางสถิติที่ระดับ .05 นอกจากนี้ ในส่วนของเพศ และอายุ ต่างกัน พบว่า ประชาชนบ้านเจ็มเนียงตำบลนอกเมือง อำเภอเมืองสุรินทร์ จังหวัดสุรินทร์ มีความคิดเห็นเกี่ยวกับปัจจัยที่มีผลต่อการ ตัดสินใจเลือกตั้งนายกองค์การบริหารส่วนตำบลนอกเมืองโดยภาพรวมไม่แตกต่างกัน ซึ่งสอดคล้อง กับงานวิจัยของธนวัฒน์ รัศมี และวิไลลักษณ์ เรืองสม (2565) ได้ศึกษาปัจจัยที่ส่งผลต่อการตัดสินใจเลือกผู้สมัครรับเลือกตั้งระดับท้องถิ่น ในอำเภอวิเศษชัยชาญ จังหวัดอ่างทอง พบว่า ประชาชนที่มีเพศ อายุ แตกต่างกัน มีระดับความคิดเห็นต่อการตัดสินใจเลือกผู้สมัครรับเลือกตั้งระดับท้องถิ่น ในอำเภอวิเศษชัยชาญ จังหวัดอ่างทอง โดยรวม ไม่แตกต่างกัน อย่างมีนัยสำคัญทางสถิติที่ระดับ .05และสอดคล้องกับงานวิจัยของ ไกรลาศ พลไชย ละมัย ร่มเย็น และจิตติ กิตติเลิศไพศาล (2562) ได้ศึกษาปัจจัยที่มีผลต่อการตัดสินใจของประชาชนในการเลือกตั้งนายกองค์การบริหารส่วนตำบลดงมะไฟ อำเภอเมืองสกลนคร จังหวัดสกลนคร พบว่า ผลการเปรียบเทียบระดับการตัดสินใจของประชาชนในการเลือกตั้ง จำแนกตามคุณลักษณะส่วนบุคคล จำแนกตามเพศ อายุ โดยภาพรวมไม่แตกต่างกัน

**ข้อเสนอแนะการวิจัย (Research Suggestions)**

1. ข้อเสนอแนะที่ได้จากการวิจัย

ผู้วิจัยมีข้อเสนอแนะจากผลการวิจัย ดังนี้

1.1 ผู้สมัครควรเลือกตั้งควรเลือกใช้สื่อเทคโนโลยีที่ทันสมัยในการประชาสัมพันธ์ตนเองให้มากขึ้น เนื่องจากการมีภาพลักษณ์ที่ดีจะทำให้ประชาชนให้ความสนใจ โดยเฉพาะการเข้า ร่วมกิจกรรมกับประชาชน การให้ความสำคัญในการพัฒนาชุมชนนั้น ๆ

1.2 นโยบายในการหาเสียงนั้น ควรชัดเจน และสอดคล้องกับบริบทของชุมชนเนื่องจากผลการวิจัยพบว่า นโยบายมีผลต่อการตัดสินใจเลือกตั้งมากที่สุด

1.3 การสร้างภาพลักษณ์ที่ดี จะส่งผลต่อการตัดสินใจเลือกตั้งของประชาชน เนื่องจากผลการวิจัยพบว่า คุณสมบัติของผู้สมัครนั้นต้องมีความซื้อสัตย์สุจริต มีอัธยาศัยดี เป็นกันเอง ทำให้ประชาชนเกิดความคุ้นเคยและยอมรับในตัวของผู้สมัครเลือกตั้ง

2. ข้อเสนอแนะในการทำวิจัยครั้งต่อไป

2.1 ในการศึกษาครั้งนี้กลุ่มตัวอย่างเป็นประชากรในหมู่บ้านเจ็มเนียง เท่านั้นจึงทำให้การศึกษาไม่ครอบคลุม ดังนั้นในการศึกษาครั้งต่อไปควรทำการศึกษากลุ่มตัวอย่างจากประชากรให้มากยิ่งขึ้น เช่น การศึกษาเปรียบจำแนกตามประชากรศาสตร์ในระดับหมู่บ้านหรือระดับตำบล

2.2 การศึกษาครั้งนี้เป็นการศึกษาเชิงปริมาณ โดยคำถามอาจไม่สามารถเจาะจง ปัญหาต่าง ๆ ได้ทั้งหมด ดังนั้น การศึกษาในครั้งต่อไปจึงควรทำการศึกษาเชิงคุณภาพ ควบคู่กับเชิงปริมาณเพื่อให้ได้ข้อมูล และรายละเอียดมากยิ่งขึ้นในครั้งต่อไป

**เอกสารอ้างอิง (References)**

ไกรลาศ พลไชย ละมัย ร่มเย็น และจิตติ กิตติเลิศไพศาล. (2562). *ปัจจัยที่มีผลต่อการตัดสินใจของประชาชนในการเลือกตั้งนายกองค์การบริหารส่วนตำบลดงมะไฟ อำเภอเมืองสกลนคร จังหวัดสกลนคร.* [วิทยานิพนธ์ปริญญามหาบัณฑิต, มหาวิทยาลัยราชภัฏสกลนคร.]

ฐิติมา อิ่มรัตน์. (2558). *ปัจจัยที่มีผลต่อการตัดสินใจเลือกนายกองค์การบริหารส่วนตำบลโขมงอำเภอทำใหม่ จังหวัดจันทบุรี* [วิทยานิพนธ์ปริญญามหาบัณฑิต ไม่ได้ตีพิมพ์]. มหาวิทยาลัยราชภัฏรำไพพรรณี.

ธนวัฒน์ รัศมี และวิไลลักษณ์ เรืองสม. (2565). *ปัจจัยที่ส่งผลต่อการตัดสินใจเลือกผู้สมัครรับเลือกตั้งระดับท้องถิ่น ในอำเภอวิเศษชัยชาญ จังหวัดอ่างทอง* [วิทยานิพนธ์ปริญญามหาบัณฑิต ไม่ได้ตีพิมพ์]. มหาวิทยาลัยหาดใหญ่.

มณีวรรณ จันทร์ดี. (2561). *ปัจจัยที่มีผลต่อการตัดสินใจเลือกตั้งสมาชิกสภาผู้แทนราษฎร* [วิทยานิพนธ์ปริญญามหาบัณฑิต ไม่ได้ตีพิมพ์]. มหาวิทยาลัยเกริก.